Παράταση υπηρεσίας επιτίμων Πρόξενων της Ελλάδας στην αλλοδαπή

Περιγραφή: Η διαδικασία αφορά για την παράταση υπηρεσίας Επίτιμων Προξένων της Ελλάδας στην αλλοδαπή.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΕΞΩΤΕΡΙΚΩΝ
en: MINISTRY OF FOREIGN AFFAIRS
Οργανική μονάδα θεσμικού φορέα: title: el: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
Παρέχεται σε: Δημόσιους λειτουργούς
Αλλοδαπούς
Κατοίκους εξωτερικού
Ομογενείς
Υπήκοοι Κράτους Μέλους της Ευρωπαϊκής Ένωσης ή /και υπήκοοι κράτους μέλους του Ενιαίου Ευρωπαϊκού Οικονομικού Χώρου
Σημεία εξυπηρέτησης: ΣΤ1 ΔΙΕΥΘΥΝΣΗ ΠΡΟΣΩΠΙΚΟΥ & ΔΙΟΙΚΗΤΙΚΗΣ ΟΡΓΑΝΩΣΗΣ
ΥΠΟΥΡΓΕΙΟ ΕΞΩΤΕΡΙΚΩΝ
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: Δεν απαιτούνται
Κόστος: Παρέχεται χωρίς κόστος
Εκτιμώμενος χρόνος: 2 μήνες
Διάρκεια ισχύος: Διάρκεια: P1Y
Τύπος: Καθορισμένη
Προϋποθέσεις: conditions_name: Συμπλήρωση από τον Επίτιμο Γενικό Πρόξενο ή Επίτιμο Πρόξενο κατά νόμον του 75ου έτους της ηλικίας του (ως ημέρα που συμπληρώνεται το όριο ηλικίας θεωρείται η 31η Δεκεμβρίου του οικείου έτους).
conditions_type: Ηλικιακές
conditions_name: Να υπάρχουν υπηρεσιακές ανάγκες για παράταση της υπηρεσίας. Η ύπαρξη υπηρεσιακών αναγκών βεβαιώνεται με έγγραφο της οικείας Πρεσβείας  ή ελλείψει αυτής, της έμμισθης προξενικής αρχής στην οποία υπάγεται και από την οποία εποπτεύεται η άμισθη προξενική αρχή.
conditions_type: Διοικητικές
conditions_name: Σύμφωνη γνώμη του Επίτιμου Γενικού Προξένου ή Επίτιμου Προξένου για συνέχιση της υπηρεσίας του παρά τη συμπλήρωση του ορίου ηλικίας αποχώρησης από την υπηρεσία. Η δήλωση μπορεί να γίνει και προφορικώς στον προϊστάμενο της οικείας Αρχής στην οποία υπάγεται και από την οποία εποπτεύεται η άμισθη προξενική αρχή.
conditions_type: Συναίνεσης
Αίτηση: Κατατίθεται από: Φυσικά πρόσωπα
Σημειώσεις: Η εισήγηση παράτασης υπηρεσίας προϊσταμένου άμισθης προξενικής αρχής της Ελλάδας στην αλλοδαπή, που έχει υπερβεί το 75ο έτος της ηλικίας του , εφόσον το επιβάλλουν υπηρεσιακές ανάγκες  υποβάλλεται από την οικεία Πρεσβεία, ή ελλείψει αυτής, την ανώτερη ή ισόβαθμη έμμισθη προξενική αρχή στην εποπτεία και τον έλεγχο της οποίας υπάγεται η άμισθη προξενική αρχή αλλά θα πρέπει να συμφωνεί και ο προϊστάμενος της άμισθης προξενικής αρχής.  Η δήλωση συμφωνίας μπορεί να  γίνει και προφορικά στον προϊστάμενο της οικείας Αρχής.
Τίτλος: Δήλωση συμφωνίας παραμονής στην υπηρεσία.
Τύπος αίτησης: Δήλωση
Βήματα: step_description: Η ΣΤ1 Διεύθυνση Προσωπικού & Διοικητικής Οργάνωσης διαβιβάζει στις Αρχές της Εξωτερικής Υπηρεσίας στα τέλη Οκτωβρίου κάθε έτους έγγραφο υπενθύμισης της Εγκυκλίου Α.Π.Φ.Π6-56196/26.10.2021, προκειμένου αυτές να αποστείλουν μέχρι τις 30 Νοεμβρίου , τις αιτιολογημένες εισηγήσεις τους περί αναγκαιότητας ή μη παράτασης υπηρεσίας για όσους εκ των προϊσταμένων (Επίτιμων Γενικών Προξένων – Επίτιμων Προξένων) άμισθων προξενικών αρχών υπό την εποπτεία τους έχουν ήδη συμπληρώσει ή θα συμπληρώσουν μέχρι τις 31 Δεκεμβρίου του ιδίου έτους, το 75ο έτος της ηλικίας τους.
step_implementation: Χειροκίνητη ενέργεια
step_official: Αρμόδια Διεύθυνση
step_title: Έγγραφο υπενθύμισης Εγκυκλίου διαβίβασης εισηγήσεων
step_description: Οι Αρχές Εξωτερικής Υπηρεσίας (Πρεσβείες ή ελλείψει αυτών, έμμισθες προξενικές αρχές) στις οποίες υπάγονται και από τις οποίες εποπτεύονται άμισθες προξενικές αρχές,  διαβιβάζουν στην ΣΤ1 Διεύθυνση Προσωπικού & Διοικητικής Οργάνωσης τις αιτιολογημένες εισηγήσεις τους περί αναγκαιότητας ή μη παράτασης της υπηρεσίας προϊσταμένων άμισθων προξενικών αρχών  που έχουν ήδη συμπληρώσει ή θα συμπληρώσουν το 75ο έτος της ηλικίας τους μέχρι την 31η Δεκεμβρίου του συγκεκριμένου έτους.
step_implementation: Χειροκίνητη ενέργεια
step_note: Η εισήγηση περί αναγκαιότητας παράτασης πρέπει να συνοδεύεται από δήλωση σύμφωνης γνώμης του προϊσταμένου της άμισθης προξενικής αρχών να συνεχίσει την παροχή προξενικών καθηκόντων και μετά τη συμπλήρωση του ορίου ηλικίας αποχώρησης από την  υπηρεσία. Η δήλωση μπορεί να είναι προφορική, όπως εκφράστηκε από τον προϊστάμενο της άμισθης προξενικής αρχής στην οικεία Πρεσβεία ή έμμισθη προξενική αρχή, οπότε γίνεται σχετική αναφορά στο οικείο έγγραφο.
step_official: Προξενική Αρχή
step_title: Εισηγήσεις Αρχών Εξωτερικής Υπηρεσίας
step_description: Ο χειριστής της ΣΤ1 Διεύθυνσης Προσωπικού & Διοικητικής Οργάνωσης  συντάσσει σχέδιο απόφασης  παράτασης υπηρεσίας για υπηρεσιακούς λόγους προϊσταμένων άμισθων προξενικών αρχών που έχουν συμπληρώσει το προβλεπόμενο όριο ηλικίας ή αποχώρησης  τους από την υπηρεσία λόγω συμπλήρωσης ορίου ηλικίας.  Η απόφαση μονογράφεται από το χειριστή και εν συνεχεία προωθείται για έλεγχο στον Προσωπάρχη (Διευθυντή της ΣΤ1 Διεύθυνσης) και προωθείται για τελική υπογραφή στο αρμόδιο όργανο.
step_note: Η απόφαση παράτασης υπηρεσίας ή απαλλαγής λόγω συμπλήρωσης του προβλεπομένου ορίου ηλικίας περιλαμβάνει στο προοίμιο την οικεία εξουσιοδοτική διάταξη του ν. 4781/2021 και τις έγγραφες εισηγήσεις των Πρεσβειών περί αναγκαιότητας ή μη παράτασης της υπηρεσίας των προϊσταμένων άμισθων προξενικών αρχών της Ελλάδας στην αλλοδαπή.
step_official: Αρμόδια Διεύθυνση
step_title: Σύνταξη σχεδίου ετήσιας απόφασης παράτασης υπηρεσίας ή απαλλαγής και προσυπογραφή της
step_description: Σύνταξη περίληψης της υπογραφείσας απόφασης, υποβολή για έλεγχο και υπογραφή στον Προσωπάρχη και εν συνεχεία ψηφιακή υπογραφή αυτής ως ακριβές αντίγραφο και αποστολή της στο Εθνικό Τυπογραφείο προς δημοσίευση μέσω ηλεκτρονικού ταχυδρομείου.
step_implementation: Ψηφιακή υπογραφή
step_official: Αρμόδια Διεύθυνση
step_title: Περίληψη απόφασης και αποστολή της προς δημοσίευση στο Εθνικό Τυπογραφείο
step_co_org: title: el: ΕΘΝΙΚΟ ΤΥΠΟΓΡΑΦΕΙΟ
en: NATIONAL PRINTING HOUSE
step_description: Το Εθνικό Τυπογραφείο αποστέλλει τον ΚΑΔ της περίληψης της απόφασης παράτασης υπηρεσίας μέχρι ένα έτος ή απαλλαγής με ηλεκτρονικό ταχυδρομείο.
step_implementation: Ενέργεια εκτελεστικού/συναρμόδιου φορέα
step_note: Αναμονή για δημοσίευση στην Εφημερίδα της Κυβερνήσεως της περίληψης απόφασης παράτασης υπηρεσίας ή απαλλαγής (μέσος χρόνος αναμονής 15 ημέρες). Η αρμόδια Διεύθυνση ενημερώνεται μέσω ηλεκτρονικού ταχυδρομείου για τον αριθμό ΦΕΚ στο οποίο δημοσιεύθηκε η περίληψη της απόφασης.
step_official: Συναρμόδιος φορέας
step_title: Λήψη ΚΑΔ από το Εθνικό Τυπογραφείο
step_co_org: title: el: ΕΘΝΙΚΟ ΤΥΠΟΓΡΑΦΕΙΟ
en: NATIONAL PRINTING HOUSE
step_description: Δημοσίευση στην Εφημερίδα της Κυβερνήσεως της περίληψης απόφασης  παράτασης υπηρεσίας μέχρι ένα έτος προϊσταμένων άμισθων προξενικών αρχών για υπηρεσιακούς λόγους ή απαλλαγής λόγω συμπλήρωσης του προβλεπομένου ορίου ηλικίας.
step_implementation: Ενέργεια εκτελεστικού/συναρμόδιου φορέα
step_official: Συναρμόδιος φορέας
step_title: Δημοσίευση της περίληψης απόφασης παράτασης υπηρεσίας ή απαλλαγής .
step_description: Μετά τη δημοσίευση της περίληψης της απόφασης σε ΦΕΚ, η πράξη αναρτάται στο πρόγραμμα Διαύγεια.
step_implementation: Ενέργεια μέσω λογισμικού
step_official: Αρμόδια Διεύθυνση
step_title: Ανάρτηση στη Διαύγεια.
step_description: Ο αρμόδιος χειριστής συντάσει έγγραφο ανακοίνωσης της δημοσίευσης με συνημμένο το απόσπασμα του οικείου ΦΕΚ όπου δημοσιεύθηκε η περίληψη της απόφασης παράτασης υπηρεσίας προϊσταμένων άμισθων προξενικών αρχών της Ελλάδας στην αλλοδαπή για υπηρεσιακούς λόγους ή απαλλαγής τους λόγω συμπλήρωσης του προβλεπόμενου ορίου ηλικίας. Το έγγραφο υπογράφεται από τον Προσωπάρχη και διαβιβάζεται στις οικείες Πρεσβείες, στις οποίες υπάγονται οι άμισθες προξενικές αρχές για τις σχετικές ενημερώσεις.  Το έγγραφο κοινοποιείται επίσης στην Γενική Επιθεώρηση.
step_implementation: Χειροκίνητη ενέργεια
step_note: Η Γενική Επιθεώρηση στην περίπτωση απαλλαγής, λόγω συμπλήρωσης του προβλεπόμενου ορίου ηλικίας, αποστέλλει οδηγίες για την σύνταξη πρωτοκόλλου παράδοσης-παραλαβής ή έκθεσης απογραφής των αξιών και του υλικού της άμισθης προξενικής αρχής.
step_official: Αρμόδια Διεύθυνση
step_title: Ανακοίνωση δημοσίευσης της περίληψης απόφασης παράτασης ή απαλλαγής
step_description: Η οικεία Πρεσβεία, ή ελλείψει αυτής η ανώτερη ή ισόβαθμη έμμισθη προξενική αρχή, στην οποία υπάγεται και από την οποία εποπτεύεται η άμισθη προξενική αρχή, ενημερώνει τον προϊστάμενο της αρχής (Επίτιμο Γενικό Πρόξενο ή Επίτιμο Πρόξενο) για την χορήγηση παράτασης υπηρεσίας για λόγους υπηρεσιακών αναγκών και το χρονικό διάστημα ισχύος της παράτασης, όπως αναγράφεται στην δημοσιευθείσα απόφαση (η παράταση μπορεί να είναι μέχρι ένα έτος ή για μικρότερο χρονικό διάστημα).
step_implementation: Χειροκίνητη ενέργεια
step_official: Προξενική Αρχή
step_previous_child: 8
step_previous_child_selector: 8
step_title: Ενημέρωση προϊσταμένων άμισθων προξενικών αρχών για την χορηγηθείσα παράταση υπηρεσίας τους
step_description: Η οικεία Πρεσβεία, ή ελλείψει αυτής η ανώτερη ή ισόβαθμη έμμισθη προξενική αρχή, στην οποία υπάγεται και από την οποία εποπτεύεται η άμισθη προξενική αρχή, ενημερώνει για την απαλλαγή λόγω υπέρβασης του προβλεπομένου ορίου ηλικίας τον προϊστάμενο της άμισθης προξενικής αρχής καθώς και τις   
αρμόδιες αρχές (συνήθως το Υπουργείο Εξωτερικών) της χώρας όπου εδρεύει η άμισθη προξενική αρχή.
step_implementation: Χειροκίνητη ενέργεια
step_official: Προξενική Αρχή
step_previous_child: 8
step_previous_child_selector: 8
step_title: Ενημέρωση για την απαλλαγή προϊσταμένων άμισθων προξενικών αρχών.
step_description: Σύμφωνα με τις οδηγίες της Γενικής Επιθεώρησης και κατά τα οριζόμενα στο άρθρο 304 του ν. 4781/2021 συντάσσεται είτε Πρωτόκολλο παράδοσης-παραλαβής των υλικών και αξιών της άμισθης προξενικής αρχής, το οποίο υπογράφεται από τον παραδίδοντα και τον παραλαμβάνοντα είτε Έκθεση απογραφής.
step_implementation: Χειροκίνητη ενέργεια
step_note: Το Άμισθο Γενικό Προξενείο ή Άμισθο Προξενείο άνευ προϊσταμένου ή ύπαρξης  αναπληρωτή αυτού, κατά νόμον,  περιέρχεται σε καθεστώς αναστολής λειτουργίας.
step_official: Προξενική Αρχή
step_previous_child: 10
step_previous_child_selector: 10
step_title: Πρωτόκολλο παράδοσης - παραλαβής ή Έκθεση απογραφής
step_description: Μετά τη διαβίβαση από την οικεία Πρεσβεία της έγγραφης ενημέρωσης απαλλαγής προϊσταμένου  άμισθης προξενικής αρχής λόγω συμπλήρωσης του προβλεπομένου ορίου ηλικίας, η αρμόδια ΣΤ1 Διεύθυνση Προσωπικού και Διοικητικής Οργάνωσης επικαιροποιεί τον τηρούμενο στο αρχείο της πίνακα άμισθων προξενικών αρχών και ενημερώνει με ηλεκτρονικό μήνυμα το αρμόδιο τμήμα ιστοσελίδας του Υπουργείου Εξωτερικών για να αφαιρεθεί το όνομα του παυθέντος επίτιμου προξένου από τα στοιχεία της άμισθης προξενικής αρχής. Εφόσον στην άμισθη προξενική αρχή δεν υπάρχει κατά νόμον αντικαταστάτης, το τμήμα ιστοσελίδας ενημερώνεται ότι η  άμισθη προξενική αρχή περιήλθε σε καθεστώς αναστολής λειτουργίας και αφαιρούνται όλα τα στοιχεία επικοινωνίας (διεύθυνση, τηλέφωνα, e-mail κ.λπ).
step_implementation: Χειροκίνητη ενέργεια
step_official: Αρμόδια Διεύθυνση
step_previous_child: 11
step_previous_child_selector: 11
step_title: Ενημέρωση ιστοσελίδας και πίνακα άμισθων προξενικών αρχών.
Εξερχόμενα: Απόφαση
Διοικητική πράξη
Νομοθεσία: rule_article: 305
rule_decision_number: 4781
rule_decision_year: 2021
rule_description: Στην παράγραφο 4 του άρθρου 305 του ν. 4781/2021 καθορίζεται  ως όριο ηλικίας  για την αποχώρηση από την υπηρεσία προϊσταμένου άμισθης προξενικής αρχής το
εβδομηκοστό πέμπτο έτος. Με απόφαση του Υπουργού
Εξωτερικών η υπηρεσία τους μπορεί να παρατείνεται εάν
το επιβάλλουν υπηρεσιακές ανάγκες.
rule_gazette_doc_issue: Α
rule_gazette_doc_number: 31
rule_type: Νόμος
rule_article: 5
rule_decision_number: 4451
rule_decision_year: 2017
rule_description: Με το άρθρο 5 του ν.  4451/2017 προστέθηκε παράγραφος 3α στο άρθρο 58 του  Οργανισμού του Υπουργείου Εξωτερικών (κυρωθέντος με το άρθρο πρώτο του ν. 3566/2007).  με το κάτωθι περιεχόμενο : 
3α. Ως όριο ηλικίας προϊσταμένων άμισθων προξενικών αρχών για την αποχώρηση από την υπηρεσία ορίζεται το 70ό έτος, εφόσον η κατάσταση της υγείας τους το επιτρέπει επί τη βάσει υποβολής στην ΣΤ1 Διεύθυνση Προσωπικού πιστοποιητικού υγείας από το 67 έτος και ετησίως. Με απόφαση του Υπουργού Εξωτερικών η υπηρεσία τους μπορεί να παρατείνεται εάν το επιβάλλουν υπηρεσιακές ανάγκες.
rule_gazette_doc_issue: Α
rule_gazette_doc_number: 16
rule_type: Νόμος
rule_decision_number: Α.Π.Φ. Π6-56196
rule_decision_year: 2021
rule_description: Σύμφωνα με την Εγκύκλιο, όλες οι Αρχές Εξωτερικής Υπηρεσίας, οι οποίες έχουν υπό την εποπτεία τους Άμισθα Προξενεία, οφείλουν να διαβιβάζουν το αργότερο έως τις 30 Νοεμβρίου κάθε έτους τις έγγραφες εισηγήσεις τους για όσους εκ των προϊσταμένων άμισθων προξενικών αρχών έχουν συμπληρώσει το 75ο έτος της ηλικίας τους και κρίνεται απαραίτητη η παράταση της θητείας τους για το επόμενο έτος για λόγους υπηρεσιακών αναγκών. Επί τη βάσει των διαβιβαζομένων εισηγήσεων η ΣΤ1 Διεύθυνση Προσωπικού & Διοικητικής Οργάνωσης θα συντάσσει σχέδιο απόφασης για την ετήσια παράτασης της θητείας των εν λόγω Επίτιμων Προξένων ή την απαλλαγή τους λόγω υπέρβασης ορίου ηλικίας, αντιστοίχως.
rule_type: Εγκύκλιος
Παρατηρήσεις: Οι προϊστάμενοι (Επίτιμοι Γενικοί Πρόξενοι ή Επίτιμοι Πρόξενοι) άμισθων προξενικών αρχών της Ελλάδας στην αλλοδαπή, οι οποίοι  έχουν συμπληρώσει το 75ο έτος της ηλικίας τους (όριο ηλικίας αποχώρησης από την υπηρεσία), μπορεί να παραμείνουν στην υπηρεσία με απόφαση του αρμοδίου οργάνου, εφόσον το επιβάλλουν υπηρεσιακές ανάγκες. Η παράταση χορηγείται  για χρονικό διάστημα που δεν υπερβαίνει το ένα (1) έτος , με δυνατότητα ανανέωσης εφόσον οι υπηρεσιακές ανάγκες εξακολουθούν να υφίστανται και το επόμενο έτος ή τα επόμενα έτη.
Σχετικά: Έννομα μέσα προστασίας ή έφεσης: Άλλο
Έννομα μέσα προστασίας ή έφεσης (άλλο): Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Δείτε επίσης: title: el: Διορισμός επίτιμων προξένων της Ελλάδας στην αλλοδαπή
Κανόνες έλλειψης απάντησης: Σιωπηρή απόρριψη
Σημειώσεις: Αίτηση θεραπείας ή ιεραρχική προσφυγή κατά το άρθρο 24
του ν. 2690/1999. Ο ενδιαφερόμενος μπορεί να ζητήσει, είτε από τη διοικητική
αρχή, η οποία εξέδωσε την πράξη, την ανάκληση ή την τροποποίησή της
(αίτηση θεραπείας), είτε από την αρχή η οποία προΐσταται εκείνης που εξέδωσε
την πράξη, την ακύρωσή της (ιεραρχική προσφυγή). Η διοικητική αρχή στην
οποία υποβάλλεται η σχετική αίτηση οφείλει να γνωστοποιήσει στον
ενδιαφερόμενο την απόφασή της για την αίτηση αυτή, το αργότερο μέσα σε
τριάντα (30) ημέρες, εκτός εάν από ειδικές διατάξεις προβλέπεται διαφορετική
προθεσμία
Άλλες πληροφορίες: Εναλλακτικοί τίτλοι: Παράταση για λόγους υπηρεσιακών αναγκών της υπηρεσίας προϊσταμένων άμισθων προξενικών αρχών της Ελλάδας στην αλλοδαπή
Επίσημος τίτλος: Παράταση υπηρεσίας Επίτιμων Προξένων της Ελλάδας στην αλλοδαπή